Joventut organitza un acte de sensibilització comarcal pel canvi climàtic
23 de febrer 2022

La regidoria de Joventut i Infància de l'Ajuntament de Sagunt organitza un acte de sensibilització comarcal pel canvi climàtic a la platja del Port de Sagunt el diumenge, 6 de març, que començarà a les 11 hores. El punt de trobada serà la plaça de la Concòrdia. La jornada solidària, educativa i festiva, que suposa un acte simbòlic, comptarà també amb diferents activitats i música en directe.

En este esdeveniment s'escenificarà una enorme abraçada al Mediterrani cobrint els 2 km de platja amb totes les persones que vulguen participar i, per tant, no siga un acte efímer. Esta activitat serà gravada per un dron, i seguidament es realitzarà un vídeo amb la intenció de mostrar i visualitzar esta aposta de la comarca pel canvi climàtic.

A les 11.30 hores es procedirà a realitzar la lectura del manifest ‘joves pel clima’ i tallers lúdico-educatius i, a les 12.30 hores, tindran lloc els concerts de la banda Bateria Baja i del grup de música en valencià, Jamaleònics.

En eixe sentit, s'han obert a la ciutadania tres grups d'inscripció: zona del Pantalà, zona de la plaça de la Concòrdia i zona de l'espigó. Les persones interessades hauran d'inscriure's en l'activitat a través del següent enllaç: [https://www.saguntjove.es/activitat/abraca-la-mediterrania/](https://www.saguntjove.es/activitat/abraca-la-mediterrania/)

![](/media/jt5pbtac/c_abraçadamedi.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/joventut-organitza-un-acte-de-sensibilitzacio-comarcal-pel-canvi-climatic/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-un-acte-de-sensibilitzacio-comarcal-pel-canvi-climatic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-un-acte-de-sensibilitzacio-comarcal-pel-canvi-climatic/ "Linked In")
*   [](mailto:?body=https://aytosagunto.es/va/actualitat/joventut-organitza-un-acte-de-sensibilitzacio-comarcal-pel-canvi-climatic/)